72. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 358 της 20/27 Μαΐου 1968 (ΦΕΚ Α΄ 117)  Περί των καθηκόντων του Υπαρχηγού Αστυνομίας Πόλεων.  Έχοντες υπ’ όψει τας διατάξεις του άρθρ. 4 του Α.Ν. 318/68 «περί τροποποιήσεως και συμπληρώσεως διατάξεων αφορωσών εις το Σώμα της Αστυνομίας Πόλεων», σχετικήν πρότασιν του Αρχηγείου Αστυνομίας Πόλεων και την υπ’ αριθ. 250/1968 γνωμοδότησιν του Συμβουλίου Επικρατείας, προτάσει του Ημετέρου επί της Δημοσίας Τάξεως Υπουργού, απεφασίσαμεν και διατάσσομεν: Άρθρ.1.-Ο Υπαρχηγός Αστυνομίας Πόλεων είναι ο άμεσος βοηθός του Αρχηγού, ον αναπληροί ελλείποντα, απόντα ή κωλυόμενον (άρθρ. 4 Α.Ν. 318/68). Τηρεί τον Αρχηγόν ενήμερον επί της λειτουργίας και αποδόσεως των Διευθύνσεων του Επιτελείου του Αρχηγείου και των λοιπών Υπηρεσιών της Αστυνομίας Πόλεων και αποτελεί το κυριώτερον όργανον συντονισμού των ενεργειών των. Άρθρ.2.-Εξαιρουμένων των περιπτώσεων, περί ων το υπ’ αριθ. 446/67 (Α.130) Β.Δ/μα, υπογράφει «Εντολή Υπουργού», τα οικονομικού περιεχομένου έγγραφα, εντάλματα, εντολάς ή άλλας πράξεις, άτινα μέχρι τούδε υπέγραφεν ο Γενικός Διευθυντής της δια του Α.Ν. 318/68 (Α.55) καταργηθείσης Γεν. Δ/νσεως Αστυν. Πόλεων, ως διαλαμβάνεται ιδία εν άρθρω μόνω του υπ’ αριθ. 211/66 (Α.52) Β.Δ/τος. Θεωρεί τα σχέδια των εγγράφων των Διευθύνσεων Δ΄ και Ε΄ (Τεχνικών και Οικονομικών Υπηρεσιών) του Αρχηγείου. Άρθρ.3.-Συμμετέχει των Συμβουλίων ή Επιτροπών, εις α μέχρι τούδε συμμετείχε, κατά την κειμένην νομοθεσίαν, ο Γενικός Διευθυντής της δια του Α.Ν. 318/68 καταργηθείσης Γεν. Δ/νσεως Αστυνομίας Πόλεων, αναπληρούμενος υπό των καθ’ ύλην αρμοδίων Αστυνομικών Διευθυντών του Επιτελείου του Αρχηγείου οριζομένων δι’ αποφάσεων του Υπουργού Δημοσίας Τάξεως. Άρθρ.4.-Συντάσσει προτάσεις ικανότητος προς προαγωγήν και διαδοχικάς σημειώσεις απάντων των Αστυνομικών Διευθυντών Α΄ τάξεως (εξαιρέσει των υπηρετούντων εις την Γ.Δ.Ε.Α. και ΓΕ.Δ.Π.Α./ Χώρας), ως και των προϊσταμένων αυτοτελών Αστυνομικών Υπηρεσιών και των τοιούτων Αστυνομικών Διευθύνσεων και Διευθύνσεων του Αρχηγείου Αστυνομίας Πόλεων. Είναι αναθεωρητής των προτάσεων απάντων των λοιπών αξιωματικών του Σώματος, πλην των υπηρετούντων εις Γ.Δ.Ε.Α. και ΓΕ.Δ.Π.Α./Χώρας. Άρθρ.5.-Ενεργεί διοικητικάς ανακρίσεις κατ’ Αστυνομικών Διευθυντών Α΄ τάξεως, διαταγή του Υπουργού μέσω του Αρχηγού, ή του Αρχηγού ή του Προέδρου του κατ’ άρθρ. 61 του οργανισμού του Σώματος, ως τούτο συνεπληρώθη υπό του άρθρ. 17 του Α.Ν. 318/68 Υπηρεσιακού Συμβουλίου (άρθρ. 114 παρ. 3 Κανονισμού Αστυν. Σώματος-Β.Δ. 4/11/58-Α.187). «2.Εντολή Υπουργού μέσω Αρχηγού ή Αρχηγού Αστυνομίας: α)Ενεργεί τακτικάς και εκτάκτους επιθεωρήσεις εις τας Αστυνομικάς Υπηρεσίας, βεβαιούμενος περί των ομαλών σχέσεων και της εν γένει αρμονικής συνεργασίας των διοικούντων ή μη αξιωματικών προς τας τοπικάς αρχάς και περί του κανονικού τρόπου διεξαγωγής της υπηρεσίας, της ικανότητος των αξιωματικών, ως και της γενικής μορφώσεως, χρηστότητος και ήθους αυτών και σημειοί σαφώς και λεπτομερώς τας παρατηρουμένας παραλείψεις εν τω βιβλίω επιθεωρήσεων, εν ω καταχωρεί και την σχετικήν έκθεσίν του, υποχρεούμενος όπως, εντός 15θημέρου από της ενεργείας της επιθεωρήσεως, υποβάλη αντίγραφον ταύτης. β)Μελετά τα εις το Αρχηγείον υποβαλλόμενα στατιστικά στοιχεία και εκθέσεις περί της εγκληματικής κινήσεως, των παραβάσεων και των δυστυχημάτων εν γένει και δι’ εκθέσεώς του ή προφορικώς εισηγείται την λήψιν των ενδεικνυομένων μέτρων. 3.Εντολή Αρχηγού Αστυνομίας: α)Μεριμνά δια την εξασφάλισιν και διατήρησιν της ποσοτικής και ποιοτικής επαρκείας του προσωπικού και των μέσων. β)Ασκεί εποπτείαν και έλεγχον εφ’ όλων των εκ του Αρχηγείου Αστυνομίας εξαρτωμένων υπηρεσιών, προτείνων τα ενδεικνυόμενα μέτρα, προς αρτιωτέραν και λυσιτελεστέραν οργάνωσιν των Υπηρεσιών τούτων. γ)Συγκροτεί επιτροπάς προς μελέτην ειδικών θεμάτων. 4.Μεριμνά δια την μετ’ ακριβείας εφαρμογήν του κανονισμού εσωτερικής λειτουργίας του Αρχηγείου Αστυνομίας Πόλεων και εκδίδει, τη εγκρίσει του Αρχηγού, διαταγάς περί του τρόπου εφαρμογής των κανονιστικών διαταγών του Αρχηγείου των αναγομένων εις θέματα στολών, οπλισμού, στρατωνισμού κλπ. 5.Θεωρεί τα σχέδια των εγγράφων απασών των Διευθύνσεων του Αρχηγείου. Εις επειγούσας όμως περιπτώσεις η εν λόγω θεώρησις δεν τυγχάνει απαραίτητος. 6.Ενημερώνει τον Αρχηγόν του Σώματος περί της υπηρεσιακής επαρκείας και ικανότητος απάντων των αστυνομικών και διοικητικών υπαλλήλων, αρμοδιότητος της Αστυνομίας Πόλεων και παρακολουθεί και ελέγχει εκ των τηρουμένων βιβλίων την εγκληματικότητα και τας καταβαλλομένας προσπαθείας δια τον μετριασμόν αυτής». Αι παρ. 2, 3, 4, 5 και 6 προσετέθησαν δια του Β.Δ. 675 της 10/21 Οκτ. 1969 (ΦΕΚ Α΄ 209). Εις τον αυτόν επί της Δημοσίας Τάξεως Υπουργόν, ανατίθεμεν την δημοσίευσιν και εκτέλεσιν του παρόντος Δ/τος.    (Μετά την σελ. 90,12 (γ) Σελ. 90,121 Τεύχος 370-Σελ. 33  Οργανικοί Νόμοι 4.ΑΑ.α.72   1224  Οργανικοί Νόμοι 4.ΑΑ.α.72   1225

[Source: greek_legal_code_raptarchis | Tokens: 4361]